
Parlamentul  României

Camera  Deputaţilor
Comisia pentru muncă                                  Comisia pentru sănătate 
şi protecţie socială                                         şi familie
Bucureşti, 11 decembrie 2013                       Bucureşti, 16 decembrie 2013

Nr.4c-7/619                                                    Nr.4c-8/289                

BIROULUI PERMANENT

AL

CAMEREI DEPUTAŢILOR,

Vă înaintăm raportul comun asupra propunerii legislative pentru modificarea Legii nr.448/2006 privind protecţia şi promovarea drepturilor persoanelor cu handicap, 
(Plx 433/2013), transmisă Comisiei pentru muncă şi protecţie socială şi Comisiei pentru sănătate şi familie pentru dezbatere pe fond, cu adresa nr.Plx 433/2013 din 4 noiembrie 2013.
În raport de obiectul şi conţinutul său, propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

    PREŞEDINTE,                                                            PREŞEDINTE,

 Florin IORDACHE                                                       Rodica NASSAR

[image: image2.png]



Parlamentul  României

Camera  Deputaţilor
Comisia pentru muncă                                  Comisia pentru sănătate 
şi protecţie socială                                         şi familie
Bucureşti, 11 decembrie 2013                       Bucureşti, 16 decembrie 2013

Nr.4c-7/619                                                    Nr.4c-8/289                

RAPORT COMUN
asupra propunerii legislative pentru modificarea Legii nr.448/2006 privind protecţia şi promovarea drepturilor persoanelor cu handicap

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie au fost sesizate prin adresa nr. Plx.433/2013 din 4 noiembrie 2013, cu dezbaterea pe fond în procedură obişnuită, a propunerii legislative pentru modificarea Legii nr.448/2006 privind protecţia şi promovarea drepturilor persoanelor cu handicap.

La întocmirea prezentului raport, cele două comisii au avut în vedere:

· avizul negativ al Consiliului Legislativ (nr.350/29.04.2013)

· avizul negativ al Consiliului Economic şi Social (nr.1160/18.04.2013)

· avizul negativ al Comisiei juridice, de disciplină şi imunităţi (nr.4c-11/1242/20.11.2013)

· avizul negativ al Comisiei pentru învăţământ, ştiinţă, tineret şi sport (nr.4c-9/271/12.11.2013)
· avizul negativ al Comisiei pentru administraţie publică, amenajarea teritoriului şi echilibru ecologic (nr.4c-6/465/20.11.2013)

· avizul favorabil al Comisiei pentru egalitatea de şanse pentru femei şi bărbaţi (nr.439/19.11.2013)

· punctul de vedere negativ al Guvernului (nr.231/22.07.2013).

Propunerea legislativă are ca obiect de reglementare modificarea Legii nr.448/2006 privind protecţia şi promovarea drepturilor persoanelor cu handicap, republicată cu modificările şi completările ulterioare, în sensul majorării numărului biletelor de tratament balnear gratuit pentru persoanele cu handicap, formarea unui sistem de examinare în şcoli şi în universităţi adaptat la particularităţile persoanelor cu dizabilităţi, promovarea conceptului de educaţie permanentă pentru persoanele cu handicap, precum şi acordarea contravalorii biletelor de călătorie indiferent de mijlocul de transport, dacă din motive obiective acestea nu au fost solicitate sau nu au putut fi utilizate.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

Propunerea legislativă a fost respinsă de Senat în şedinţa din 29 octombrie 2013.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor.

Membrii Comisiei pentru muncă şi protecţie socială au dezbătut propunerea legislativă în şedinţa din 9 decembrie 2013 şi au hotărât, cu majoritate de voturi (3 voturi împotrivă), respingerea iniţiativei legislative. La lucrările comisiei şi-au înregistrat prezenţa 25 deputaţi, din totalul de 25 membri ai comisiei.

La dezbaterile Comisiei pentru muncă şi protecţie socială a participat, în conformitate cu prevederile art.55 din Regulamentul Camerei Deputaţilor doamna Maria Juravlea – director în cadrul Ministerului Muncii, Familiei, Protecţiei Sociale şi Persoanelor Vârstnice.

Membrii Comisiei pentru sănătate şi familie au dezbătut propunerea legislativă în şedinţa din 16 decembrie 2013 şi au hotărât, cu majoritate de voturi, respingerea iniţiativei legislative. La lucrările comisiei şi-au înregistrat prezenţa 16 deputaţi, din totalul de 17 membri ai comisiei.

La dezbaterile Comisiei pentru sănătate şi familie a participat, în conformitate cu prevederile art.55 din Regulamentul Camerei Deputaţilor doamna Maria Juravlea – director în cadrul Ministerului Muncii, Familiei, Protecţiei Sociale şi Persoanelor Vârstnice.

În urma finalizării dezbaterilor, membrii celor două Comisii au hotărât să propună plenului Camerei Deputaţilor respingerea propunerii legislative, întrucât, soluţiile legislative preconizate determină majorarea cheltuielilor bugetare fiind încălcate dispoziţiile art. 138 alin (5) din Constituţia României potrivit cărora: „Nicio cheltuială bugetară nu poate fi aprobată fără stabilirea sursei de finanţare”, precum şi ale art. 15 alin (1) din Legea nr.500/2002 privind finanţele publice, cu modificările şi completările ulterioare, potrivit cărora iniţiatorii „trebuie să prevadă şi mijloacele necesare pentru acoperirea minusului de venituri sau creşterea cheltuielilor”.
              PREŞEDINTE,



  PREŞEDINTE,         
   Florin Iordache


           Rodica Nassar    
                 SECRETAR,                                      SECRETAR,

        Cristina Ancuţa Pocora                              Florin Buicu

           Întocmit,                                                                                        Întocmit,
Consilier parlamentar Sorina Szabo                                               Consilier Livia Spinu

